রাগিবাঘ খান

**রাগিবাঘ খান** (মঙ্গোলীয়::Рагибаха বা  Ражабаг; : আরিগাবাগ) ছিলেন চীনা ইউয়ান রাজবংশের সম্রাট ইয়েসুন তেমুরের ছোট পুত্র, যিনি ১৩২৮ সালে ইউয়ান রাজসিংহাসনে অধিষ্ঠিত হন। রাগিবাঘ তার যুগের নাম হিসেবে ইউয়ানের তিয়ানশুন সম্রাট () নামেও পরিচিত ছিলেন। যদিও তিনি তার পিতা ইয়েসুন তেমুরের উত্তরাধিকারী হিসেবে ইউয়ান রাজবংশের ধারাবাহিকতায় সপ্তম শাসক হওয়ার কথা ছিল; কিন্তু তার সিংহাসনে আরোহণের আগেই এক অভ্যুত্থানের মাধ্যমে তার প্রতিদ্বন্দ্বী সম্রাট তুঘ তেমুর (সম্রাট ওয়েনজং) তাকে ক্ষমতাচ্যুত করেন এবং নিজেই সিংহাসনে অধিষ্ঠিত হন। চীনের সম্রাট হওয়ার পাশাপাশি তিনি মঙ্গোল সাম্রাজ্যের মহান একাদশ খান হিসেবেও বিবেচিত হন; তবে সাম্রাজ্য বিভক্ত হয়ে পড়ার কারণে তার এই উপাধিটি মূলত প্রতিকী ছিল। তিনি সবচেয়ে কম সময় রাজত্বকারী ইউয়ান সম্রাট ছিলেন। ১৩২৮ সালে মাত্র ৭ বছর বয়সে তিনি মারা যান।

## জীবনী
রাগিবাঘ ইয়েসুন তেমুরের জ্যেষ্ঠ পুত্র ছিলেন। তার মাতা বাবুখান খাতুন খুঙ্গিরাদ গোত্রের অন্তর্ভুক্ত ছিলেন। এই গোত্রটি সম্রাটীয় পরিবারের সঙ্গে বৈবাহিক সম্পর্কের মাধ্যমে দীর্ঘদিন ক্ষমতা ও প্রভাব ধরে রেখেছিল। ১৩২৪ সালে তিনি অল্প বয়সেই যুবরাজ হিসেবে নিযুক্ত হন। ১৩২৮ সালের আগস্ট মাসে তার পিতা তেমুর আকস্মিকভাবে শাংদুতে মৃত্যুবরণ করেন এবং পরের মাসেই প্রভাবশালী মুসলিম কর্মকর্তা দৌলত শাহের উদ্যোগে রাগিবাগ খানকে সিংহাসনের অধিষ্ঠিত করার কার্যক্রম শুরু হয়। তবে তার পিতা ইয়েসুন তেমুরের আকস্মিক মৃত্যু একটি বিদ্রোহের জন্ম দেয়। বিদ্রোহটি এমন এক গোষ্ঠীর নেতৃত্বে পরিচালিত হয়, যারা ইউয়ান রাজসিংহাসনের কঠোর বিরোধী ছিল। তারা ইয়েসুন তেমুরের ঘনিষ্ঠ সহযোগীদের—বিশেষ করে দাওলাত শাহের হাতে ক্ষমতার একচেটিয়া নিয়ন্ত্রণ নিয়ে গভীর অসন্তোষ প্রকাশ করেছিলেন। উল্লেখ্য যে, ইয়েসুন তেমুর যখন জিনোং পদে মঙ্গোলিয়ায় নিযুক্ত ছিলেন, সেই সময় থেকেই দৌলত শাহ তার একজন বিশ্বস্ত সহযোগী হিসেবে কাজ করে আসছিলেন। হিজরি অষ্টম মাসে ( বা সেই বছরের অষ্টম চন্দ্র মাসে) দাদুতে অবস্থানরত মঙ্গোল কিপচাক বংশোদ্ভূত সেনাপতি এল তেমুরের নেতৃত্বে একটি অভ্যুত্থান সংঘটিত। তিনি খাইশানের পুত্রকে সিংহাসনে বসানোর দাবি জানান। একই মাসে রাগিবাঘ খান যখন সিংহাসনে আরোহণ করেন, এল তেমুর দাদু নগরে প্রবেশ করেন এবং স্থানীয় সমর্থকদের উষ্ণ অভ্যর্থনা লাভ করেন। এভাবে রাগিবাগের সিংহাসনে আরোহণের সাথে সাথে তার প্রতিদ্বন্দ্বী শক্তি সক্রিয় হয়ে ওঠে এবং এর ফলে সাম্রাজ্যের রাজনৈতিক পরিস্থিতি দ্রুত অস্থির হয়ে পড়ে।

দুই রাজধানীর যুদ্ধ নামে পরিচিত গৃহযুদ্ধটি খুব শীঘ্রই শুরু হয়ে যায়। রাগিবাঘের সেনারা বেশ কয়েকটি স্থানে চীনের মহাপ্রাচীর অতিক্রম করে দাদু শহরের দিকে অগ্রসর হয়; কিন্তু এল তেমুরের বাহিনীর হাতে তারা কঠোর পরাজয় বরণ করে। তখন রাগিবাঘের অধিকাংশ সেনা মহাপ্রাচীরের সামনের লড়াইয়ে নিযুক্ত ছিল এবং শাংদুতে অবস্থিত তার রাজপ্রাসাদ প্রায় খালি হয়ে পড়েছিল। ফলে পরের দিনই রাগিবাঘ খান আত্মসমর্পণ করতে বাধ্য হয়। দৌলত শাহ এবং তার সাথে থাকা অধিকাংশ বিশ্বস্ত সহযোগী দাদুর বিদ্রোহী দলের কাছে আত্মসমর্পণ করে। পরবর্তীতে তাদের বন্দী করা হয় এবং কিছুদিন পর তাদের হত্যা করা হয়। এই ঘটনার পর রাগিবাঘ খান অদৃশ্য হয়ে যান; তবে ধারণা করা হয় যে তাকেও হত্যা করা হয়েছিল। তখন তার বয়স ছিল মাত্র সাত বছর।

## নাম
পর্যাপ্ত ঐতিহাসিক সূত্রের অভাব ও বিভিন্ন ভাষায় লিখিত হওয়ার কারণে রাগিবাগের নামের অনেক ভিন্ন রূপ দেখা যায়। তিব্বতীয় “রেড অ্যানালসে” (হু লান দেব থের) তাকে "রা খ্যি ফাগ" () নামে উল্লেখ করা হয়েছে। তবে পরবর্তী মঙ্গোলীয় ঐতিহাসিক গ্রন্থে; যেমন "এরডেনি-ইয়িন তবচি" ও "আলতান তবচি" তাকে "রাদঝি বাই" বা "রাঝিবাই" হিসেবে লেখা হয়। কিন্তু ইউয়ান ইতিহাস তাকে আসুজিবা (阿速吉八) নামে উল্লেখ করে, যা সম্ভবত "আলাজিবা" (阿剌吉八) শব্দের ভুল বানান। মঙ্গোলীয় ভাষায় শব্দটি "র" দিয়ে শুরু হওয়া থেকে রক্ষার জন্য তার আগে প্রাথমিক "অ" অক্ষরটি যুক্ত করা হয়েছিল। আধুনিক মঙ্গোলীয় চিত্রশিল্পী তস. মান্দির তার নামকে "আসিদকেব" (Аидхэв) হিসেবে উল্লেখ করেছেন। কিছু গবেষকের মতে, নামটি সংস্কৃত শব্দ "রাজা-পিকা" (राज पिक) থেকে উদ্ভূত, যার অর্থ “কোকিল রাজা”। তাকে সাধারণত তার যুগের নাম অনুসারে “তিয়ানশুন সম্রাট” হিসেবেও উল্লেখ করা হয়।

## আরও দেখুন

* মঙ্গোল সাম্রাজ্য
* দৌলত শাহ
* জার
* মোঙ্গল খানদের তালিকা

## তথ্যসূত্র

বিষয়শ্রেণী:রাজকীয় সন্তান
বিষয়শ্রেণী:চীনা সম্রাট
বিষয়শ্রেণী:১৩২০-এ জন্ম
বিষয়শ্রেণী:১৩২৮-এ মৃত্যু
বিষয়শ্রেণী:১৪শ শতাব্দীর চীনা রাজশাসক
বিষয়শ্রেণী:এশিয়ার শিশু রাজশাসক
বিষয়শ্রেণী:মঙ্গোল সাম্রাজ্যের খাগান
বিষয়শ্রেণী:খুন হওয়া চীনের সম্রাট